Ber-vech-i ma'işet Balya kazasının nısfına mutasarrıf olan es-Seyyid Mustafa Nakid Efendi mevleviyyetle bekam olmağla gayet-i şehr-i mezbürdan ref' ve yeri nısf-ı mezküra ber-vech-i ma'işet muvakkiti olduğu kazasker-i esbak rüznamçesinde mukayyed müderrisin-i kiram-ı zevi'l-ihtiramdan vücühla sezavar-ı inayet-i şehriyari ve şayeste-i re'fet-i tacdari Mevlanazade-i Hafidzade Mehmed Servet da'ilerine ba-işaret-i aliyye-i hazret-i Şeyhülislam ibn Şeyhülislam ibn Şeyhülislam Ebü Hanife makam-ı allametü'l-enam hasenetü'l-eyyam sellemehullahü'l-melikü'l-azizü'l-allam ber-tevcih-i esbak tenciz ve ibka olunub sene-i mezbüre Saferü'l-hayrı gurresinden nısf-ı mezküra vech-i meşrüh üzere mutasarrıf olmak ricasına ba'de'l-arz sadaka buyuruldu.